Hooligans - Uiquipedia

# Hooligans

### De Uiquipedia

El términu Hooligans ñaz n'Inglaterra nos años 1960 pa referise a grupos violentos venceyaos al mundu del fúbol. Se-yos pue considerar asemeyaos a les barres braves de Sudamérica y ultres del restu d'europa.

Estos hinches agresivos, seguidores d'un equipu en concretu, suelen enfrentase a vegaes colos hooligans del equipu contrariu demientres l'alcuentru. La tensión medra demientres los nomaos clásicos o derbys, que son alcuentros ente equipos de la mesma ciudá, o equipos con una gran competencia hestórica.

Estos alcuentros violentos ente grupos de hooligans dieron llugar a numberoses muertes y traxedies a lo llargu de la hestoria del fúbol inglés. En 1985, nel estadiu de Heysel (Bruseles), muerren 39 persones nuna engarradiella ente los hinches del Liverpool y del Juventus, mentanto disputaben la final de la Copa de Europa.

## [editar] L'orixe

Tiende a creyese que'l hooliganismu ye daqué relativamente reciente, de les últimes tres o cuatru décades. Pero comu desplicó a la BBC l'antropóloga Liz Crowley, de la Universidá de Manchester, nun se trata d'un fenómenu nueu.

N'efeutu, el balompié foi asociáu a eventos violentos dende los sos oríxenes na Inglaterra del sieglu XIII, cuando los partíos involucraben a cientos de xugadores y se convertíen esencialmente en campos de batalla onde s'enfrentaben les mocedaes de los pueblos rivales.

L'orixe del términu hooligan ye inciertu, pero creyese qu'apaeció nun infome de la policía de Londres que data del 1898. Otra de les teoríes que despliquen l'orixe de la pallabra argumenta que'l nome vien d'un gamberru irlandés que vivía en Londres, d'apellíu Hooligan.

Esti artículu ye un entamu, ampliándolu, ayudarás a meyorar la Uiquipedia

Retrieved from "http://ast.wikipedia.org../../../h/o/o/Hooligans.html"

Categoríes: Entamos | Fútbol

##### Views

- Artículu
- Discusión
- Revisión actual

##### Buscar

##### Otres llingües

- Česky
- Dansk
- Deutsch
- English
- Esperanto
- Español
- Suomi
- Français
- עברית
- Italiano
- 日本語
- Nederlands
- Polski
- Português
- Русский
- Svenska
- Walon
- 中文